Foto: Johan Pajupuu
27.08.2019
Algusaeg:
10:00
Lõpp k.p.:
30.08.2019
Tere tulemast Eesti Kunstiakadeemiasse!
2019/2020 õppeaasta algab 27. augustil sissejuhatava nädalaga, mille kava leiate SIIT. Sügissemestri õppetöö algab 2. septembril.
Tunniplaan on õppeinfosüsteemis (ÕIS) artun.ois.ee kättesaadav alates 27.08. Esialgu tudengil isiklikku tunniplaani ei teki ja tunniplaani nägemiseks peate vaatama oma rühma tunniplaani (rühma tähised).
ÕIS ja EKA e-post
ÕIS-i kasutajakonto ja Sinu @artun.ee meilikonto (kohustuslik akadeemia suhtluskanal) loob igale tudengile IT-osakond. Meiliaadressid luuakse põhimõttel email@example.com.
ISIC = uksekaart
ISIC kaart tõendab Sinu üliõpilase staatust ja toimib EKA majas uksekaardina. Kaarti saab taotleda aadressilt www.minukool.ee alates 26. augustist. ISIC üliõpilaspileti hind algab 7,5 €. Kaardi valmistamiseks kulub umbes 10 päeva. Kaardi valmimisest antakse teada e-posti teel ja selle saab kätte 1. korruse infolauast peasissepääsu juures. NB! ISIC pangakaarti ei saa uksekaardina kasutada.